recursal/SuperWikiNEXT-32B huggingface dataset:
**যোগকার্তার বিশেষ অঞ্চল** (ইংরেজি: /ˌjoʊɡjəˈkɑːrtə/; ইন্দোনেশীয়: *Daerah Istimewa Yogyakarta*, জাভানীয়: ꦭꦭꦢ꧀ꦢꦤ꧀ꦩꦶꦫꦸꦁꦒꦤ꧀ꦔꦪꦺꦴꦓꦾꦏꦂꦠ) হলো দক্ষিণ জাভাতে ইন্দোনেশিয়ার একটি প্রাদেশিক-স্তরের স্বায়ত্তশাসিত অঞ্চল। এটি একটি আধা-ছিটমহল যা দক্ষিণে ভারত মহাসাগরের একটি দীর্ঘ উপকূলরেখা ছাড়া পশ্চিম, উত্তর এবং পূর্বে সম্পূর্ণরূপে মধ্য জাভা দ্বারা বেষ্টিত। 

এটি দক্ষিণে ভারত মহাসাগর দ্বারা সীমাবদ্ধের পাশাপাশি মধ্য জাভা প্রদেশের সমস্ত স্থল সীমানা দ্বারা চতুর্পাশ্বে বেষ্টিত। যোগকার্তা সালতানাত এবং পাকুয়ালামনের ডাচি দ্বারা সহ-শাসিত, এই অঞ্চলটি ইন্দোনেশিয়া সরকারের মধ্যে একমাত্র সরকারীভাবে স্বীকৃত দ্বৈতশাসনাধীন এলাকা।

ইতিহাস
------

ভূগোল
-----

যোগকার্তা বিশেষ অঞ্চল জাভার দক্ষিণ উপকূলের নিকট অবস্থিত এবং এর দক্ষিণ দিক ভারত মহাসাগর ও অপর তিন দিক কেন্দ্রীয় জাভা প্রদেশ দ।বারা পরিবেষ্টিত। ২০১০ সালের আদমশুমারী অনুসারে এখানকার লোকসংখ্যা ছিলো ৩,৪৫৭,৪৯১ জন; যা ২০২০ সালের আদমশুমারীতে বেড়ে হয় ৩,৬৬৮,৭১৯ জন এবং ২০২২ সালে সরকারি হিসাব অনুসারে প্রাক্কলিত জনসংখ্যা হলো ৩,৭৬১,৮৭০ জন। এর আয়তন ৩,১৭০.৬৫ বর্গকিলোমিটার যা এটিকে জাকার্তা রাজধানী অঞ্চলের পর আয়তনের দিক থেকে দ্বিতীয় ক্ষুদ্রতম প্রদেশে পরিণত করেছে। কেন্দ্রীয় জাভা সংলগ্ন এলাকার সাথে এর জনঘনত্বও জাভাতে সর্বোচ্চ। 

মাউন্ট মিরাপি যোগকার্তা এবং স্লেম্যান রিজেন্সির ঠিক উত্তরে অবস্থিত। এটি ইন্দোনেশিয়ার সবচেয়ে সক্রিয় আগ্নেয়গিরি এবং ১৫৪৮ সাল থেকে নিয়মিত অগ্ন্যুৎপাত করছে। এটি ২০১০ সালের অক্টোবর - নভেম্বর মাসে সর্বশেষ অগ্ন্যুৎপাত ঘটায় এবং এতে প্রচুর হতাহত হওয়ার পাশাপাশি আনুমানিক ১০০,০০০ লোক বাস্তুচ্যুত হয়।

টীকা
----

1. ↑  also known as **Special Territory of Yogyakarta**

তথ্যসূত্র
---------

1. ↑  *Album seni budaya Daerah Istimewa Yogyakarta = cultural album of the special territory of Yogyakarta*, Proyek Media Kebudayaan, Departemen Pendidikan dan Kebudayaan = Project of Cultural Media, Ministry of Education and Culture, 1982/1983, ১৯৮২, সংগ্রহের তারিখ ১২ এপ্রিল ২০২২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Yogyakarta (Indonesia : Daerah Istimewa). Jawatan Penerangan (১৯৭৪), *A short guide to Jogjakarta*, Inter Documentation Company, সংগ্রহের তারিখ ১২ এপ্রিল ২০২২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Definition of YOGYAKARTA"। *www.merriam-webster.com* (ইংরেজি ভাষায়)। সংগ্রহের তারিখ ২০২২-১১-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Nomenklatur Daerah Istimewa Yogyakarta dan Penggunaannya" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**অমিয় কুমার দেব** (১৬ নভেম্বর ১৯১৭ – ১০ জানুয়ারি ১৯৮৩) ১৯৩০ এবং ১৯৪০ এর দশকে অ্যাসোসিয়েশন ফুটবল এবং ক্রিকেট খেলতেন এমন একজন ভারতীয় ক্রীড়াবিদ ছিলেন।

দেব মোহন বাগানের হয়ে ফুটবল খেলতেন, এবং বাংলার হয়ে ক্রিকেট খেলতেন। তিনি প্রথম ফুটবলার যিনি ইস্টবেঙ্গল ডার্বি বনাম মোহনবাগানে হ্যাটট্রিক করেছেন। তিনি পূর্ববাংলার বিপক্ষে মোহন বাগানের হয়ে ১৯৩৪ সালে (কলকাতা লিগ এনএফএ শিল্ডের পরের দিনগুলির মধ্যে অন্যতম কঠিন টুর্নামেন্টগুলির মধ্যে) দারভাঙ্গা শিল্ডে ৪ টি গোল করেছিলেন। এটি ছিল দারভাঙ্গা শিল্ডের বেঙ্গল অঞ্চল, ভারত বিভাগের সেমিফাইনাল ম্যাচ। ম্যাচটি ৪-০ গোলে জিতেছে মোহনবাগান। ১৯৩৩ সালের ৩০শে আগস্ট (৩০ আগস্ট ১৯৩৩) বেঙ্গল জোনের ভারত বিভাগের ফাইনাল ম্যাচেও দারভাঙ্গা শিল্ডে অমিয় দেব গোল করেন এবং মোহনবাগান এই ম্যাচটি ২-০ ব্যবধানে জিতেছিল। ১৯৩০ দশকে মোহনবাগান বনাম ইস্টবেঙ্গল ম্যাচে অমিয় দেব বেশ কয়েকটি গোল করেছিলেন। অসিত গাঙ্গুলি রাজা মেমোরিয়াল শিল্ড ফাইনালে মোহনবাগান বনাম ইস্ট বেঙ্গল ডার্বিতে দ্বিতীয় হ্যাটট্রিক করেছিলেন, যা ১৯৩৭ সালের আগস্টে মোহনবাগান এবং ইস্ট বেঙ্গল তাদের সাধারণ মাঠে খেলেছিল এবং মোহনবাগান ৪-০ ব্যবধানে জয় পেয়েছিল। ইস্টবেঙ্গল আরও শক্তিশালী ছিল, তবে তাদের গোলরক্ষক পেরি দাস রাজা মেমোরিয়াল শিল্ড ফাইনালে কিছু ভুল করেছিল।

তথ্যসূত্র
---------

1. ↑  Mohun Bagan official site  ওয়েব্যাক মেশিনে আর্কাইভকৃত ২১ ডিসেম্বর ২০০৯ তারিখে
2. ↑  Cric Info
**অরোরা ফিল্ম করপোরেশন** হল ভারতের কলকাতা ভিত্তিক চলচ্চিত্র প্রযোজনা কোম্পানি। এই কোম্পানিটি মূলত বাংলা ভাষার চলচ্চিত্র নির্মাণের সাথে জড়িত। অরোরা প্রযোজিত ও পরিবেশিত একাধিক বাংলা ভাষার চলচ্চিত্র মাইলফলক অর্জন করেছে, তন্মধ্যে উল্লেখযোগ্য হল *পথের পাঁচালী* (১৯৫৫) ও *অপরাজিত* (১৯৫৬)।

ইতিহাস
------

অনাদিনাথ বসু ১৯০৬ সালে অরোরা ফিল্ম করপোরেশন প্রতিষ্ঠা করেন। কোম্পানিটি সে সময়ে বাংলার বিভিন্ন স্থানে চলচ্চিত্র, জাদু ও নাটক দেখাতো। কোম্পানিটি কয়েকটি স্বল্পদৈর্ঘ্য নির্বাক চলচ্চিত্রও নির্মাণ করেছিল, সেগুলোতে নারী নৃত্যশিল্পীরা অভিনয় করেছিল এবং হস্ত-ক্যামেরা দিয়ে চিত্রধারণ করা হয়েছিল। এছাড়া কোম্পানিটি নিউজরিল তৈরি শুরু করে এবং বিদেশ থেকে চলচ্চিত্র আমদানি শুরু করে।

তথ্যসূত্র
---------

1. ↑  সেনগুপ্ত, চন্দক (১৬ নভেম্বর ২০০৯)। "Apu-In-The-Word"। *আউটলুক*। পৃষ্ঠা ২-৫। ২৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২০।
2. 1 2  গুপ্তু, শর্মিষ্ঠা (২৯ অক্টোবর ২০১০)। *Bengali Cinema: 'An Other Nation'*। রুটলেজ। পৃষ্ঠা 18। আইএসবিএন 978-0-203-84334-5।
3. 1 2  ভট্টাচার্য, সি. এস. (৮ জুলাই ২০১২)। "Aurora's aura"। *দ্য সানডে ইন্ডিয়ান*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২০।
হো চি মিন সিটি শহরে সাইগন নদী
হো চি মিন সিটির জেলা ১ *সাইগন নদীর*  অংশ
সাইগন নদীতে থে থেইম ফেরি অতিক্রম করছে। ২০১২ এর হিসাবে আর ব্যবহার করা হয় না
**সাইগন নদী** (ভিয়েতনামী: *Sông Sài Gòn* সোঙ্গা গো গোন) হল দক্ষিণ ভিয়েতনামে অবস্থিত একটি নদী, যা দক্ষিণ-পূর্ব কাম্বোডিয়াতে ফাম দাউংয়ের কাছে প্রবাহিত হয়, দক্ষিণ ও দক্ষিণ-দক্ষিণপূর্বে প্রায় ২৩০ কিলোমিটার (১৪০ মাইল) প্রবাহিত হয় এবং সোই রাপ নদীতে যুক্ত হয়। তার প্রবাহটি দক্ষিণ চিন সাগরে মেকং ডেল্টা থেকে ২০ কিলোমিটার (১২ মাইল) উত্তর-পূর্বাঞ্চলে ছড়িয়ে পড়ে। সাইগন নদীতে ডোং নাই নদী হো চি মিন সিটি এর (পূর্বে নামকরণ সাইগন) এর ২৯ কিলোমিটার (১৮ মাইল) উত্তর-পূর্ব অংশে সংযুক্ত হয় এবং হো চি মিন সিটির বেন ক্যাট নদী সাইগন নদীতে যুক্ত হয়েছে। সাইগন নদীটি হো চি মিন সিটি শহরের জন্য খুবই গুরুত্বপূর্ণ কারণ এটি শহরটির প্রধান জলের সরবরাহ এবং সেইসঙ্গে সাইগন পোর্টের অবস্থান, যা ২০০৬ সালে ৩৫ মিলিয়ন মেট্রিক টন পন্য খালাস করেছে। নদীটি শেষের প্রবাহে নাহাবে ও ডোং নাই নামে দুটি নদীর সঙ্গে মিলিত হয়েছে। নদীটির নিম্ন প্রবাহ খুবই প্রবল।

হো চি মিন সিটি কাছে থিনহা দ্য উপদ্বীপে অবস্থিত বাই কুই পর্যটন গ্রাম অবস্থিত। সাইগন নদীর নিচে নির্মিত থে থেইম টানেলটি ২০ নভেম্বর, ২০১১ তারিখে খোলা ছিল। এটি সম্পূর্ণ হওয়ার পর দক্ষিণ-পূর্ব এশিয়ার সবচেয়ে দীর্ঘতম নদী সুড়ঙ্গটি ছিল।

তথ্যসূত্র
---------

1. ↑  "Saigon river"। ১৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।
2. ↑  "the beauty of saigon river"। ২১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।
3. ↑   (পিডিএফ) ।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]
4. ↑
5. ↑
6. ↑  "The longest cross-river tunnel in southeast Asia"  ওয়েব্যাক মেশিনে আর্কাইভকৃত ২২ অক্টোবর ২০১৩ তারিখে 2011 *Thanh Nien News*
**অর্ক সিনহা** (জন্ম ১২ মে ১৯৮৭) একজন ভারতীয় চলচ্চিত্র নির্মাতা, অভিনেতা, লেখক, গীতিকার, গায়ক, সুরকার, প্রযোজক এবং পশ্চিমবঙ্গ, কলকাতার চলচ্চিত্র শিল্পের একজন প্রাক্তন কম্পিউটার বিজ্ঞান প্রকৌশলী। ২০১৩ সালের ডিসেম্বরে আমার আমি মাধ্যমে চলচ্চিত্রের জগতে তার অভিষেক হয়। ছবির চিত্রনাট্য-গান-সংলাপ ও পরিচালনা সবই অর্কর। 

অর্ক শিবপুর বেঙ্গল ইঞ্জিনিয়ারিং কলেজ মডেল স্কুল থেকে তার স্কুলিং শেষ করেন এবং তারপরে , কলকাতার হেরিটেজ ইনস্টিটিউট অফ টেকনোলজি থেকে কম্পিউটার সায়েন্স এবং ইঞ্জিনিয়ারিংয়ে স্নাতক সম্পন্ন করেন। MNC-তে চাকরি পেলেও তিনি তা ছেড়ে দিয়ে চলচ্চিত্র শিল্পে যুক্ত হন।

কর্মজীবন
--------

তার স্কুল এবং কলেজের সময়কালে, অর্ক অনেক সাংস্কৃতিক কর্মকাণ্ডে সক্রিয়ভাবে জড়িত ছিলেন। তিনি বুদ্ধদেব দাশগুপ্তের *জানালাতে* প্রথমে সহকারী পরিচালক এবং পর গৌতম ঘোষের *মনের মানুষে* একজন পর্যবেক্ষক হিসেবে কাজ করেছেন। তারপর তিনি সাহা ইনস্টিটিউট অফ নিউক্লিয়ার ফিজিক্স সম্পর্কে গৌতম ঘোষ পরিচালিত একটি ডকুমেন্টারি ফিচার - *ইন্সপিরেশন* -এর চিত্রনাট্যকার এবং ফ্লোর ডিরেক্টর হিসেবে কাজ করেন।

তিনি বাংলা টেলিভিশনে (সানন্দ টিভি) স*বিনয় নিবেদনে* একজন পার্শ্ব অভিনেতা হিসেবে অভিনয়ের যাত্রা শুরু করেন।

২০১৩ সালে, ২৬ বছর বয়সে, অর্ক তার প্রথম ফিচার *আমার আমি* পরিচালনা করেন, যেখানে কিছু বিক্ষিপ্ত আত্মার গল্প বলা হয়, তারা শহরে তাদের স্বপ্ন পিছনে তাড়া করে বেড়ায়। তিনি এই চলচ্চিত্রের গল্প, চিত্রনাট্য, সংলাপ, চিত্রনাট্য এবং গানও লিখেছেন যার জন্য তিনি "সেরা আসন্ন গীতিকার পুরস্কার" বিভাগে চতুর্থ বাংলা মির্চি মিউজিক অ্যাওয়ার্ডস পান তাঁর "অন্য কেউ থাকবে কাছাকাছি"।

২০১৫ সালে, অর্ক জি বাংলা অরিজিনালসের জন্য তার দ্বিতীয় চলচ্চিত্র তৈরি করেন, যার নাম *ছিল অমলের কেবিন* । ছবিটি মুক্তির পর সমালোচকদের ইতিবাচক সাড়া পাওয়া যায়। অ*মলের কেবিনে*, এই ছবিতে অর্ক নিজেই নিজের লেখা একটি গানে প্লেব্যাক গায়ক হিসেবে কাজ করেন।

চলচ্চিত্রের তালিকা
------------------

**পরিচালক হিসেবে**

* *আমার আমি* - ২০১৪

* *অমলের কেবিন* – ২০১৬ (জী বাংলা অরিজিনালস)

**সহকারী পরিচালক হিসেবে**

* *জানালা* - (২০০৯)

* *মনের মানুষ* (২০১০)

**স্ক্রিপ্ট রাইটার হিসেবে**

* *সুধাময় বাবুর অদ্ভুত গল্প* (সংক্ষিপ্ত) (২০১০)

* *আমার আমি* (২০১৪)

* *অমলের কেবিন* – ২০১৬

**অভিনেতা হিসেবে**

* *সবিনয় নিবেদন* (টিভি) (২০১১)

* *লোডশেডিং* (২০১৫) (জি বাংলা অরিজিনাল)

**গীতিকার হিসেবে**

* *আমার আমি* (২০১৪)

* *অমলের কেবিন* – ২০১৬

**গায়ক হিসেবে**

* *অমলের কেবিন* – ২০১৬

**মিউজিক কম্পোজার হিসেবে**

* *অমলের কেবিন* – ২০১৬

তথ্যসূত্র
---------

1. ↑  Chakraborty, Arijit। "Joy Biswanath"। *anandabazar.com*। Anandabazar patrika। সংগ্রহের তারিখ ১২ সেপ্টেম্বর ২০১৪।
2. ↑  Ghosh, Bhaswati। "Aaj o taboo"। Ei Samay। সংগ্রহের তারিখ ৯ আগস্ট ২০১৪।
3. ↑  "Aamar premiere"। Sangbad Pratidin। ১৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৪।
4. ↑  Dhar, Aniruddha। "Chena choritrogulor jonnoi sohojbodh"। *eisamay.com*। Ei Samay। সংগ্রহের তারিখ ১২ সেপ্টেম্বর ২০১৪।
অমৃত ধারা জলপ্রপাতের দৃশ্য, চিরিমিরি।
**অমৃতধারা** হল একটি প্রাকৃতিক জলপ্রপাত, যা ভারতের ছত্তিশগড় রাজ্যের করিয়া জেলায় অবস্থিত একটি প্রাকৃতিক জলপ্রপাত। এটি হাসদেও নদীর প্রবাহ থেকে উৎপন্ন, যা মহানদী নদীর উপনদ।  জলপ্রপাতটি ছুরমারি থেকে ১৭ কিলোমিটার দূরেঅবস্থিত। জলপ্রপাতটি আদর্শভাবে ম্যানেন্দ্রগড়-বাইকুন্থপুর সড়কে (এনএইচ ৪৩) অবস্থিত। অমৃতধরা জলপ্রপাতের উচ্চতা ৯০.০ ফুটের (২৭.৪ মিটার) থেকে কম এবং এটি প্রায় ১০.০-১৫.০ ফুট (৩.০-৪.৬ মিটার) প্রশস্ত।

ইতিহাস
------

করিয়া জেলায় অবস্থিত এই অমৃতধারা জলপ্রপাত একটি শিব মন্দির জন্য বিখ্যাত। স্থানটিতে প্রতি বছর একটি খুব বিখ্যাত মেলা অনুষ্ঠিত হয়। এই মেলাটি ১৯৩৬ সালে করিয়া রাজ্যের রাজা রামানুজ প্রতাপ সিং যুদেও শুরু করেন। মহাশিব রাত্রির উৎসব উপলক্ষে এখানে মেলা হয় এবং মেলা চলাকালীন লক্ষ লক্ষ ভক্ত স্থানটি ভ্রমণ করেন।

আরও দেখুন
---------

* চিত্রকূট জলপ্রপাত

তথ্যসূত্র
---------

1. ↑  "25 Breathtaking Waterfalls In India That Should Be On Your Travel List"। www.scoopwhoop.com। ১৮ ডিসেম্বর ২০১৭। সংগ্রহের তারিখ ১১ মে ২০২০।
2. ↑  "एक बार ज़रूर करें अमृतधारा झरने में स्नान"। www.newstracklive.com। ২৪ এপ্রিল ২০১৮। সংগ্রহের তারিখ ১১ মে ২০২০।
3. ↑  Hydrology and Water Resources of India by Sharad K. Jain, Pushpendra K. Agarwal, Vijay P. Singh, 2007

বহিঃসংযোগ
---------


উইকিমিডিয়া কমন্সে **অমৃতধারা জলপ্রপাত** সংক্রান্ত মিডিয়া রয়েছে।
হাভানা সোল মার্কা
**হাভানা সোল** হল সিগার কিং ইনক এর মালিকানাধীন চুরুটের একটি মার্কা এবং হোসে "পেপিন" গার্সিয়া তৈরি করেছেন।  এটি লিটল হাভানা, মিয়ামি, ফ্লোরিডায় এল রে দে লস হাবানস কারখানায় তৈরি করা হয়।

ইতিহাস
------

মূলত, হাভানা সোল তৈরি করেছিলেন মিচেল হিরশ এবং ডন পেপিন গার্সিয়া। গার্সিয়া ফ্লোরিডার মিয়ামিতে অবস্থিত কিউবান-আমেরিকান এলাকা লিটল হাভানায় অবস্থিত এল রে দে লস হাবানস কারখানায় সিগার তৈরির তত্ত্বাবধান করেন। তারা ২০০৭ সালে হাভানা সোল বন্ধ করে দেয়। হিরশ তামাকের একই মিশ্রণ ব্যবহার করে হাভানা সোলকে পুনরায় তৈরি করতে এজে ফার্নান্দেজের সাথে সহযোগিতার চুক্তি করেছিলেন। এখন এটি নিকারাগুয়ার এস্টেলিতে টোবাকালেরা ফার্নান্দেজ কারখানায় তৈরি করা হয়।

তথ্যসূত্র
---------

1. ↑  "Havana Soul - Cigar King Exclusive"। *Cigar Reviews | Beer Pairings | Casas Fumando* (ইংরেজি ভাষায়)। ২০১৬-০১-২৫। সংগ্রহের তারিখ ২০২২-০৪-০৪।
2. ↑  Marco. CantÃ¹। *Mastering Kylix 2.*। আইএসবিএন 978-0-7821-5260-9। ওসিএলসি 1048386648।
3. ↑  Herring, Daz (১৬ সেপ্টেম্বর ২০১৬)। "Cigar Review #4 - Havana Soul"। *Cigar King*। সংগ্রহের তারিখ ১২ মে ২০২২।

বাহ্যিক লিঙ্ক
-------------

* সিগার রিভিউ: ডন পেপিন গার্সিয়া সিগারস
**অমৃতসর–কলকাতা শিল্প করিডর** হল ভারতের একটি শিল্প উন্নয়ন প্রকল্প। এটি অমৃতসর (পাঞ্জাব) থেকে ডানকুনি (পশ্চিমবঙ্গ) পর্যন্ত বিস্তৃত। অমৃতসর–কলকাতা শিল্প করিডর ভারতের সাতটি রাজ্য – পাঞ্জাব, হরিয়ানা, উত্তরপ্রদেশ, বিহার, ঝাড়খণ্ড ও পশ্চিমবঙ্গ জুড়ে প্রভাব বিস্তার করবে। এই শিল্প করিডোরের দৈর্ঘ্য ১৮৩৯ কিলোমিটার।

সমন্বিত উত্পাদন ক্লাস্টার
-------------------------

সমন্বিত উত্পাদন ক্লাস্টারগুলি অর্থনৈতিক করিডোর উন্নয়নের একটি অবিচ্ছেদ্য উপাদান। ব্যাপক পরিকাঠামো সহায়তা ও ব্যবসা-বান্ধব পরিবেশে সজ্জিত হলে, সমন্বিত উত্পাদন ক্লাস্টারসমূহ নতুন শিল্পের জন্য প্রস্তুত ঘাঁটি হিসাবে কাজ করতে পারে। একটি সমন্বিত উত্পাদন ক্লাস্টার নির্বাচন প্রক্রিয়ার মাধ্যমে, ৭ টি সমন্বিত উত্পাদন ক্লাস্টারকে চিহ্নিত করা হয়েছিল:

* রাজপুরা-পাতিয়ালা (পাঞ্জাব)
* প্রাগ-খুরপিয়া খামার (উত্তরাখণ্ড)
* ভাউপুর (উত্তরপ্রদেশ)
* গামহারিয়া (বিহার)
* বারহি (ঝাড়খণ্ড)
* রঘুনাথপুর (পশ্চিমবঙ্গ)
* হিসার (হরিয়ানা)

উন্নয়ন
-------

অমৃতসর–কলকাতা শিল্প করিডরে সাতটি সমন্বিত উত্পাদন ক্লাস্টার স্থাপনের জন্য প্রথম পরীক্ষামূলক পর্যায়ে কেন্দ্রীয় সরকারের বাজেট সহায়তার মাধ্যমে বিস্তৃত ১৫ বছরে প্রায় ৫৬০০ কোটি টাকার আর্থিক নির্দেশক প্রতিশ্রুতির প্রস্তাব করা হয়েছে।

তথ্যসূত্র
---------

1. 1 2  "INDUSTRIAL CORRIDOR"। *www.makeinindia.com*। সংগ্রহের তারিখ ২৯ মার্চ ২০২২।
2. ↑  "Status Note – Industrial Corridor Projects" (পিডিএফ)। সংগ্রহের তারিখ ২৯ মার্চ ২০২২।
3. ↑  "Industrial Corridors"। Press Information Bureau Government of India Ministry of Commerce & Industry। সংগ্রহের তারিখ ২৯ মার্চ ২০২২।
4. ↑  "Setting up of Amritsar-Kolkata Industrial Corridor and formation of Amritsar Kolkata Industrial Corridor Development Corporation"। Press Information Bureau Government of India Ministry of Commerce & Industry। সংগ্রহের তারিখ ২৯ মার্চ ২০২২।
**অ্যাঞ্জেলো কেন্দ্র** হল যুক্তরাজ্য়ের অন্তর্গত উত্তর পূর্ব ইংল্যান্ডের নিউক্যাসলের পশ্চিম প্রান্তের একটি দাতব্য সংস্থা। এটি কৃষ্ণাঙ্গ, এশীয়, সংখ্যালঘু জাতিগত এবং উদ্বাস্তু মহিলাদের প্রশিক্ষণ দেয়, ব্যক্তিগত উন্নয়ন সুম্পর্কে বলে, উপদেশ প্রদান করে, অভিবাসনে সাহায্য করে এবং গার্হস্থ্য সহিংসতার জন্য আইনি পরামর্শ প্রদান করে।

ইতিহাস
------

**অ্যাঞ্জেলো কেন্দ্র** ১৯৯৩ সালে নারী কর্মী এবং সমাজকর্মীদের একটি যৌথ প্রচেষ্টা দ্বারা প্রতিষ্ঠিত হয়েছিল, এর পরিচালক হলেন উম্মে ইমাম, যিনি পূর্বে ডারহাম বিশ্ববিদ্যালয়ে সম্প্রদায় ও যুব কাজ শিখিয়েছেন এবং জাতি ও লিঙ্গের বৈষম্যকে সবার দৃষ্টিগোচর করতে প্রতিশ্রুতিবদ্ধ।

লক্ষ্য
------

কেন্দ্রটি এবং এর সহায়তা কর্মী, পরামর্শদাতা, প্রশিক্ষক, সুবিধাদাতা এবং স্বেচ্ছাসেবকদের দল মহিলাদের দক্ষতা প্রশিক্ষণ দেয়, ব্যক্তিগত উন্নয়ন ও নিয়োগ যোগ্যতায় সহায়তা করে এবং কল্যাণে অধিগম্যতা প্রদান করে। এই সংস্থার উদ্দেশ্য বাধা অতিক্রম করতে নারীদের সাহায্য করা এবং তাদের অর্থনৈতিক স্বাধীনতা অর্জন করতে সক্ষম করার জন্য পরিষেবা প্রদান করা। অ্যাঞ্জেলো কেন্দ্র বৈষম্যেকে নিয়ে বৈশ্বিক সমস্যা সম্পর্কে সচেতনতা বাড়াতে জমায়েত এবং প্রতিবাদের আয়োজন করে, এর পাশাপাশি উদযাপন ও ধর্মীয় উৎসবের আয়োজন করে, সামাজিক গোষ্ঠী নির্মান করে এবং অনানুষ্ঠানিক সঙ্গীদের পরামর্শের সুবিধা দেয়। কেন্দ্র একটি ঐতিহ্যমূলক প্রকল্প *ব্যাম!* *সিস্তাহুড!* এর সমন্বয় করে। এটির উদ্দেশ্য উত্তর পূর্ব ইংল্যান্ডের কৃষ্ণাঙ্গ, এশিয়ান, সংখ্যালঘু জাতিগত এবং উদ্বাস্তু মহিলাদের অতীত ও বর্তমান অর্জন এবং অভিজ্ঞতার উপর আলোকপাত করা।

তথ্যসূত্র
---------

1. 1 2 3  Clarke, R.; Dunphy, P. (২০১৫)। "Photo-parshiya - Discursive Assemblages in an International Women's Centre"। Cambridge, UK।
2. ↑  Banks, Sarah (১৯৯৯)। *Ethical Issues in Youth Work* (2nd সংস্করণ)। Routledge।
3. ↑  "About"। *The Angelou Centre*। সংগ্রহের তারিখ ৫ মার্চ ২০১৬।
4. ↑  "Vera visits Newcastle's Angelou Centre"। *Vera Baird QC*। ২৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।
5. ↑  "BAM! Sitahood! Project"। *Heritage Lottery Fund*। ৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।

বহিঃসংযোগ
---------

* অ্যাঞ্জেলো সেন্টার ওয়েবসাইট
* বিএএম !  ওয়েব্যাক মেশিনে আর্কাইভকৃত ২৬ ফেব্রুয়ারি ২০২৩ তারিখে সিস্টাহুড প্রকল্প  ওয়েব্যাক মেশিনে আর্কাইভকৃত ২৬ ফেব্রুয়ারি ২০২৩ তারিখে
**অমৃতা প্রকাশ** একজন ভারতীয় চলচ্চিত্র অভিনেত্রী এবং মডেল। তিনি চার বছর বয়সে তাঁর অভিনয় জীবন শুরু করেছিলেন, এবং বলিউড এবং মালায়ালাম উভয় ছবিতে অভিনয় করেছেন। এরপর থেকে তাকে বলিউড ছবি, টিভিসি এবং টেলিভিশন রিয়েলিটি এবং ফিকশন অনুষ্ঠানে অনেকবার দেখা যায়। তাকে সর্বশেষ সোনি টিভির প্রশংসিত অনুষ্ঠান পাটিয়ালা বেবস ধারাবাহিকে ইশার চরিত্রে অভিনয় করতে দেখা গিয়েছে।

প্রথম জীবন ও কর্মজীবন
---------------------

অমৃতা মুম্বাই বিশ্ববিদ্যালয় থেকে বাণিজ্য ও ব্যবসা স্নাতকোত্তর ডিগ্রি অর্জন করেন।

অমৃতা বিজ্ঞাপনের মাধ্যমে চার বছর বয়সে কর্মজীবন শুরু করেছিলেন। তার প্রথম টিভিসি ছিল কেরালার একটি স্থানীয় জুতোর সংস্থার হয়ে। এরপরে, শৈশবকালীন সময়ে তিনি রসনা, রাফেলস লেইস, গ্লুকন-ডি, ডাবর প্রভৃতি বিশিষ্ট ব্র্যান্ডের জন্য ৫০টিরও বেশি বিজ্ঞাপন করেছেন।

তিনি দীর্ঘ দুই বছরের জন্য লাইফবয় সাবান প্যাকেজিংয়ের মুখ ছিলেন। সম্প্রতি তাকে সানসিল্ক, গিটস প্রসেসড ফুডস ইত্যাদির বিজ্ঞাপনে দেখা গেছে।

৯ বছর বয়সে টেলিভিশনে একটি নাটকে গৌতমী গডগিলের ভাগ্নির চরিত্রে অভিনয়ের মাধ্যমে তাঁর অভিনয় জীবন শুরু হয়েছিল। ঠিক তারপরই তাঁকে স্টার প্লাসে প্রায় ৫ বছর ধরে বাচ্চাদের কার্টুন ফক্স কিডস-এ সঞ্চালনা করতে দেখা গিয়েছিন, বিশেষত বাচ্চাদের মধ্যে তার মিস ইন্ডিয়া চরিত্রটি অত্যন্ত জনপ্রিয় হয়েছিলেন।

২০০১ অনুভব সিনহার তুমি বিন ছবিতে মূল চরিত্রে অভিনয়ের মাধ্যমে তিনি জনপ্রিয়তা লাভ করেছিলে, যেটি তাঁর প্রথম ছবি ছিল।

চলচ্চিত্র তালিকা
----------------

| বছর | ছবি | চরিত্র | অনান্য |
| --- | --- | --- | --- |
| ২০০১ | *তুমি বিন* | মিলি | অনুভব সিনহা প্রোডাকশন. |
| ২০০২ | *মেইনে দিল বুঝকো দিয়া* | মিনি | শিশু শিল্পী |
| ২০০৪ | *মঞ্জুপোলারু পেনকুট্টি* | নিধি | মালায়ালাম ছবি |
| ২০০৫ | *কৈ মেরে দিল মে হ্যায়* | সোনি | রামসে প্রড. |
| ২০০৬ | *ভিভা* | রজনী | রাজশ্রী প্রোডাকশনস |
| ২০০৮ | *এক ভিবাহ... আইসা ভি*  | সন্ধ্যা | রাজশ্রী প্রোডাকশনস |
| ২০১০ | *উই আর ফ্যামিলি*  | আলিয়া | ধর্মা প্রোডাকশন |
| ২০১১ | *না জানে কাবসে* | অঞ্জলি |  |
|

তথ্যসূত্র
---------

1. ↑  "Manjupoloru Penkutti"। ২৩ জুলাই ২০০৪। ৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৮ – www.imdb.com-এর মাধ্যমে।

বহিঃসংযোগ
---------

* ইন্টারনেট মুভি ডেটাবেজে অমৃতা প্রকাশ (ইংরেজি)
**ফেলিক্স কেরি** (ইংরেজি: Felix Carey   (২০ অক্টোবর  ১৭৮৬ - ১০  নভেম্বর, ১৮২২ )  ভারতে বাংলা ভাষায় বিজ্ঞান রচনার পথপ্রদর্শক। 'বিদ্যাহারাবলী' নামক ব্যবচ্ছেদবিদ্যা সম্পর্কিত গ্রন্থ বাংলায় বৈজ্ঞানিক পরিভাষা সৃষ্টির ইতিহাসে তিনি স্মরণীয়।

সংক্ষিপ্ত জীবনী
---------------

ফেলিক্স কেরির জন্ম ইংল্যান্ডে ১৭৮৬ খ্রিস্টাব্দের ২০ শে অক্টোবর। তার পিতা  বৃটিশ খ্রিস্টান ধর্মপ্রচারক ও বাংলা ভাষায় গদ্য পাঠ্যপুস্তকের প্রবর্তক উইলিয়াম কেরি। তিনি তার জ্যেষ্ঠ পুত্র ছিলেন।  সাত বৎসর বয়সেই তিনি পিতার সঙ্গে বাংলায় আসেন এবং চোদ্দ বৎসর বয়সে শ্রীরামপুরে  পিতার নিকট খ্রিষ্টধর্মে দীক্ষা নেন। পিতৃ-প্রতিষ্ঠিত ছাপাখানায় পিতার সহযোগী হিসাবে কাজ করতেন। ১৮০৬ খ্রিস্টাব্দে ডক্টর টেলর নামে এক চিকিৎসক শ্রীরামপুরে এলে ফেলিক্স তার কাছে চিকিৎসাবিদ্যা আয়ত্ত করতে থাকেন। ধর্মপ্রচারের চেয়ে বেশি উৎসাহ পেলেন রোগীর রোগ নিরাময়ে। 
একুশ বৎসর বয়সে খ্রিষ্টধর্ম প্রচারক হিসাবে ব্রহ্মদেশে গেলেন।  ১৮১৪ খ্রিস্টাব্দে পাদরিত্ব পরিত্যাগ করে ব্রহ্মদেশের রাজার পররাষ্ট্র সচিব হয়েছিলেন। কিন্তু  পরবর্তী পনের বছরে রাজনীতিচর্চা, ঐশ্বর্য আড়ম্বরের প্রতি আসক্তি, পর পর দুই স্ত্রীর মৃত্যুতে অস্থিরতা - তার  জীবনে ঘটে যায়। ফলে তিন বছরের বেশি সময়ে পূর্ব ভারতের অরণ্য পর্বতে অজ্ঞাতবাসে কাটান। শেষে শ্রীরামপুরে  ফিরে এসে আর পাদরিত্ব গ্রহণ না করে পিতার কাছে সংস্কৃত, পালি ও বাংলা ভাষার চর্চা শুরু করেন। চিকিৎসাবিদ্যায় দক্ষতা অর্জন করে অস্ত্রোপচার যথেষ্ট নিপুণ হাতে করতেন তিনি। ব্যবচ্ছেদবিদ্যা নিয়ে বাংলাভাষায় এনসাইক্লোপিডিয়া ব্রিটানিকার পঞ্চম সংস্করণ থেকে অনুবাদ করতে শুরু করেন।  ১৮১৯ খ্রিস্টাব্দ থেকে শুরু করে চোদ্দ মাস ধরে ১৮২০ খ্রিস্টাব্দের  নভেম্বর  পর্যন্ত প্রত্যেক মাসের এক তারিখে ৪৮ পৃষ্ঠা হিসাবে মোট ৬৩৮ পৃষ্ঠার প্রথম গ্রন্থ শেষ করেন। দ্বিতীয় গ্রন্থ স্মৃতিশাস্ত্র বিষয়ে ১৮২১ খ্রিস্টাব্দের ফেব্রুয়ারিতে প্রথম সংখ্যা প্রকাশ করেন। মার্চে দ্বিতীয় সংখ্যা প্রকাশের পর বন্ধ হয়ে যায়। এই "বিদ্যাহারাবলী" ই হল বাংলা ভাষায় তার  প্রথম ব্যবচ্ছেদ সম্পর্কিত জ্ঞানকোষ। এটিই তার প্রধান কীর্তি। একজন বিদেশি হয়ে দুরূহ স্মৃতিশাস্ত্রের তত্ত্ব তিনি বাংলাভাষায় ব্যক্ত করেছেন তা বিস্ময়কর। লেখক হিসাবে মাত্র চার বৎসর  বাংলাভাষার সেবা করে গেছেন। ১৯২১ খ্রিস্টাব্দে তিনি জন বিনিয়ানের The Pilgrim's Progress গ্রন্থের বাংলা অনুবাদ করেন "যাত্রিগণের অগ্রেসরণ বিবরণ" নামে। তিনি রামকমল সেনের সাথে ইংরাজী ও বাংলা অভিধানের কিছু কাজও করেছিলেন। কিন্তু ১৮২২ খ্রিস্টাব্দের ১০ ই নভেম্বর মাত্র ৩৫ বৎসর বয়সেই পরলোক গমন করেন।

তথ্যসূত্র
---------

1. ↑    সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৬১, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট  ২০১৯, পৃষ্ঠা ৫৮ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
এএই ন্যাশনাল অর্ধপরিবাহী
**অর্ধপরিবাহী যন্ত্রাংশ** (ইংরেজি: Semiconductor device) বলতে সেইসব ইলেকট্রনিক যন্ত্রাংশকে বোঝায়, যেগুলি মূলত অর্ধপরিবাহী পদার্থ যেমনঃ সিলিকন,জার্মেনিয়াম এবং গ্যালিয়াম আর্সেনাইড মত অর্ধপরিবাহী উপাদানগুলির ইলেকট্রনিক বৈশিষ্ট্যকে কাজে লাগায়। এছাড়া জৈব অর্ধপরিবাহী দিয়েও যন্ত্রাংশ তৈরি হতে পারে। ইলেকট্রনিক্‌সের বেশির ভাগ ব্যবহারিক ক্ষেত্রে অর্ধপরিবাহী যন্ত্রাংশগুলি ভ্যাকিউয়াম টিউব বা তাপ-আধানিক যন্ত্রাংশগুলিকে প্রতিস্থাপন করেছে। উচ্চমাত্রার শূন্যস্থানে বায়বীয় পদার্থের মধ্য দিয়ে ইলেকট্রনের প্রবাহের পরিবর্তে এসব যন্ত্রাংশে কঠিন অবস্থায় ইলেকট্রনের সংবহন করানো হয়।

অর্ধপরিবাহী যন্ত্রাংশগুলি একক বিচ্ছিন্ন যন্ত্রাংশ হিসেবে কিংবা সমন্বিত বর্তনী হিসেবে প্রস্তুত করা হতে পারে। সমন্বিত বর্তনীতে একটি মাত্র অর্ধপরিবাহী মাতৃকা স্তরে বা ওয়েফারে একাধিক (অল্প কয়েকটি থেকে শুরু করে শত কোটি) যন্ত্রাংশ প্রস্তুত করা হতে পারে।

অর্ধপরিবাহী যন্ত্রাংশগুলি বেশ উপযোগী কেননা এগুলির আচরণ বা বৈশিষ্ট্য ভেজাল উপাদান যোগ করার মাধ্যমে সহজেই পরিবর্তন করা সম্ভব, যার ইংরেজি পারিভাষিক নাম ডোপিং। বৈদ্যুতিক বা চৌম্বকীয় ক্ষেত্র উপস্থাপন করে, আলো বা তাপের সংস্পর্শে এনে, বা যান্ত্রিকভাবে আভ্যন্তরীণ গঠন পরিবর্তন করে অর্ধপরিবাহী উপাদানের বিদ্যুৎ পরিবাহিতা নিয়ন্ত্রণ করা সম্ভব। একারণে অর্ধপরিবাহী যন্ত্রাংশগুলির খুবই উন্নতমানে সংবেদক (Sensor) হিসেবে কাজ করতে পারে।

ডায়োড, এল ই ডি, ট্রানজিস্টর, মসফেট, ইত্যাদি কিছু অর্ধপরিবাহী যন্ত্রাংশের উদাহরণ।
**অম্বুবাচী** হিন্দুধর্মের বাৎসরিক উৎসব। লোকবিশ্বাস মতে আষাঢ় মাসের ৭ তারিখে মৃগ শিরা নক্ষত্রের তিনটি পদ শেষ হলে পৃথিবী বা ধরিত্রী মা ঋতুময়ী হয়। এই সময়টিতে অম্বুবাচী পালন করা হয়।

প্রবাদ
------

বাঙলা প্রবাদে রয়েছে ‘কিসের বার কিসের তিথি, আষাঢ়ের সাত তারিখ অম্বুবাচী।’ এদিন থেকেই হয় অম্বুবাচী শুরু। জ্যোতিষ শাস্ত্রে বলা হয়েছে, সূর্য যে বারের যে সময়ে মিথুন রাশিতে গমন করেন, তার পরবর্তী সেই বারের সেই কালে অম্বুবাচী হয়। অর্থাৎ, পৃথিবী এই সময়ে ঋতুমতী হন।

নিয়ম
-----

অম্বুবাচীর তিন দিন পর্যন্ত কোনো ধরনের মাংগলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।

৭ থেকে ১১ আষাঢ় (নিরয়ণ পঞ্জিকা মতে) চার দিন গ্রাম-বাংলার মহিলারা এই অনুষ্ঠান পালন করেন। চাষ বাসের কাজ এই সময় বন্ধ থাকে। এই অনুষ্ঠান উপলক্ষে পিঠা-পায়েস বানাবার রীতি আছে। এই অনুষ্ঠানে বিধবা মহিলারা তিন দিন ধরে ব্রত রাখে। অম্বুবাচীর আগের দিন রান্না করা খাবার তারা তিন দিন ধরে খান। ঐ তিন দিন তারা কোন গরম খাবার খান না।
এই তিন দিন কামরুপ কামাখ্যায় পূজা হয়। সমস্ত দেবী মন্দির বন্ধ থাকে। কামরুপ কামাহ্মায় মন্দিরের গরভ গৃহ থেকে লাল রং এর তরল (ভক্ত রা বলে মা এর রজস্রাবের রক্ত) বের হয়।

আসামে উৎযাপন
------------

অসমের কামাখ্যা মন্দিরে এই উপলক্ষ্যে দেবীর ঋতুকাল সমাগত মনে করে উৎসব পালন করা হয়। সূর্যের দক্ষিণায়নের দিন থেকে তিন দিন অর্থাৎ আষাঢ়ের ৭ তারিখ থেকে ১০ দিনের মধ্যে এই পার্বণের পালন কাল।

ওড়িশায় উৎযাপন
---------------

ওড়িশায় এই পার্বণকে সরাসরি ‘রজ উৎসব’ বলে বর্ণনা করা হয়েছে।

আরও দেখুন
---------

* অম্বুবাচী মেলা

তথ্যসূত্র
---------

1. ↑  "প্রবাদ"।
***অল অ্যালোন*** হল ২০০৬ থেকে ২০০৮ সালের মধ্যে মুক্তিপ্রাপ্ত মহিলাদের মৈথুন সম্পর্কিত পর্নোগ্রাফিক চলচ্চিত্রগুলির একটি ধারাবাহিক। ডিভিডিগুলি মাইক কোয়াসার পরিচালিত   এবং থার্ড ডিগ্রি ফিল্মস প্রযোজিত।

বিষয়বস্তু
----------

*অল অ্যালোন* (২০০৬), *অল অ্যালোন ২* (২০০৭), *অল অ্যালোন ৩* (২০০৮), এবং *অল অ্যালোন ৪* (২০০৮) হল তিন ঘণ্টার বেশি দৈর্ঘ্যের চলচ্চিত্র, যেখানে দুটি ডিস্কে বিশটি দৃশ্য রয়েছে। প্রতিটি দৃশ্যে, একজন মহিলা তার হাত, যৌন খেলনা বা উভয় দিয়েই মৈথুন করেন। অভিনেত্রীদের মধ্যে পেনি ফ্লেম, অড্রে বিটোনি, সাশা গ্রে, অ্যালেক্সিস টেক্সাস এবং ব্রায়ানা লাভ অন্তর্ভুক্ত।

তথ্যসূত্র
---------

1. ↑  Mike Albo, "All Alone," *AVN*, 1 April 2007, URL accessed 2 December 2012.
2. ↑  Marc Star, "All Alone 4," *AVN*, 3 January 2009, URL accessed 28 July 2013.

বহিঃসংযোগ
---------

* ইন্টারনেট মুভি ডেটাবেজে *All Alone*  (ইংরেজি)
* ইন্টারনেট অ্যাডাল্ট ফিল্ম ডেটাবেজ -এ *All Alone 1*
* অ্যাডাল্ট ফিল্ম ডাটাবেসে *All Alone* (ইংরেজি)
* ইন্টারনেট মুভি ডেটাবেজে *All Alone 2*  (ইংরেজি)
* ইন্টারনেট মুভি ডেটাবেজে *All Alone 3*  (ইংরেজি)
* ইন্টারনেট মুভি ডেটাবেজে *All Alone 4*  (ইংরেজি)
"আন্ডার দ্য টাস্ক্যান সান (চলচ্চিত্র)" শিরোনামকে এখানে পুনর্নির্দেশ করা হয়েছে। স্মৃতিচারণমূলক রচনার জন্য আন্ডার দ্য টাস্ক্যান সান (গ্রন্থ) দেখুন।

**আন্ডার দ্য টাস্ক্যান সান** (ইংরেজি: Under the Tuscan Sun) ২০০৩ সালে মুক্তিপ্রাপ্ত একটি মার্কিন রোমান্টিক কমেডি এবং ড্রামা চলচ্চিত্র। চলচ্চিত্রটির চিত্রনাট্যকার, প্রযোজক ও পরিচালক ছিলেন অড্রে ওয়েলস। ছবিটি মূল ভূমিকায় অভিনয় করেছেন ডায়ান লেন। চলচ্চিত্র মূলত ফ্রান্সেস মায়েজের ১৯৯৪ সালে প্রকাশিত স্মৃতিচারণমূলক রচনা *আন্ডার দ্য টাস্ক্যান সান*-এর উপর ভিত্তি করে সৃষ্ট।

সদ্য ডিভোর্সপ্রাপ্ত একজন লেখিকা ঝোঁকের বশবর্তী ইতালির টাস্ক্যানিতে একটা বিশাল ভিলা কিনে ফেলে আর আশা করে তার জীবনের মোড় ঘুরে যাবে। এ চলচ্চিত্রে অনবদ্য অভিনয়ের জন্য ডায়ান লেন সেরা অভিনেত্রী হিসেবে গোল্ডেন গ্লোব পুরস্কারের জন্য মনোনীত হন।

তথ্যসূত্র
---------

1. 1 2  "Under the Tuscan Sun"। *Box Office Mojo*। সংগ্রহের তারিখ মার্চ ২০, ২০১২।
2. ↑  "Under the Tuscan Sun"। *Internet Movie Database*। সংগ্রহের তারিখ মার্চ ২০, ২০১২।
3. ↑  "Awards for Under the Tuscan Sun"। *Internet Movie Database*। সংগ্রহের তারিখ মার্চ ২০, ২০১২।
**অয়বক্কম** দক্ষিণ ভারতের তামিলনাড়ু রাজ্যের তিরুভেলুর জেলার একটি জনগণনা নগর। এটি চেন্নাই শহরের সন্নিকটে পশ্চিম প্রান্তে অবস্থিত একটি দ্রুত উন্নতিশীল আবাসিক অঞ্চল। এখানে রয়েছে তামিলনাড়ুর বৃহত্তম এবং এশিয়ার শ্রেষ্ঠ ও সুপরিকল্পিত হাউসিং বোর্ড প্লট। রাজ্য সরকারের একাধিক হাউসিং বোর্ড প্রকল্পের অনুমোদন দিয়েছে।

এটি অম্বাত্তুর ইন্ডাস্ট্রিয়াল এস্টেট, আবাড়ি ও তিরুবেরকাড়ুর মাঝে অবস্থিত। ১৯৯০-এর তামিলনাড়ু গৃহ দপ্তর বেশকিছু কোয়াটার বিল্ডিং তৈরি করলে অয়বক্কম আবাসিক অঞ্চল হিসেবে পরিচিতি পাওয়া শুরু করে। পুন্তমল্লী মহাসড়ক ও চেন্নাই-তিরুভেলু্ মহাসড়কের মাধ্যমে এই লোকালয়টি মূল শহরের আন্নানগর, মুগপের, মাদুরবায়ল প্রভৃতি এলাকার সঙ্গে যুক্ত।

অয়বক্কম চেন্নাই বাইপাস রোডের অতি নিকটে অবস্থিত। ইন্ডিয়া ল্যান্ড এবং আমবিট আইটি পার্কের কাছাকাছি অবস্থান ও বানগরম অ্যাপোলো হাসপাতাল ও রামচন্দ্র হাসপাতালের নৈকট্যের কারণে এটি চেন্নাই লাগোয়া আবাসিক অঞ্চলগুলির অন্যতম প্রধান।
আই সি এম আর প্রতিষ্ঠানটিও অয়বক্কমে অবস্থিত। ১৯৩৮ খ্রিস্টাব্দে এখানে ক্যাম্প টোনাকেলা প্রতিষ্ঠিত হয়।

পরিবহন
------

### রেলপথ

অয়বক্কমের উত্তর দিকে রয়েছে আন্নানূর রেলওয়ে স্টেশন। চেন্নাই সেন্ট্রাল, চেন্নাই বিচ, আরক্কোণম, তিরুভেলুর, তিরুতণি ও বেলাচেরির সাথে রেলপথে দৈনিক যোগাযোগ রয়েছে। পশ্চিমে পথে দৈনিক ২২৯ টি ও উত্তরের লাইনে দৈনিক ৮৩ টি ট্রেন চলাচল করে।

### সড়কপথ

#### চেন্নাই–তিরুতণি মহাসড়ক

চেন্নাই–তিরুতণি মহাসড়কের ওপর ডানলপ-অম্বাত্তুর পুলিশ স্টেশন জংশন থেকে অয়বক্কম ১.৫ কিলোমিটার দূরে অবস্থিত। বানগরম-অম্বাত্তুর সড়কপথে ইভিআর পেরিয়ার সালাই সহজ গমনীয়। চেন্নাই বাইপাস এই লোকালয়ের উপরিপ্রাপ্তি।

#### এমটিসি বাস টার্মিনাস

অয়বক্কম থেকে শহরের বিভিন্ন প্রান্তে তথা চেন্নাই মফস্বল বাস টার্মিনাস, ত্যাগরায়নগর প্রভৃতি স্থানে যাওয়ার বাস পরিষেবা রয়েছে।

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৮৫.৬১% |
| মুসলিম |    | ৩.৭১% |
| খ্রিষ্টান |    | ৮.৩৭% |
| শিখ |    | ০.০৩% |
| বৌদ্ধ |    | ০.০৮% |
| জৈন |    | ০.১৭% |
| অন্যান্য |    | ০.০৪% |
| অবিবৃত |    | ১.৯৮% |

২০১১ খ্রিস্টাব্দে ভারতের জনগণনা অনুসারে অয়বক্কম জনগণনা নগরের জনসংখ্যা ছিল ২৯,৫১১ জন, যেখানে প্রতি হাজার পুরুষে ৯৫২ জন নারী বাস করতেন। মোট শিশু সংখ্যা ৩,৩৬৫ জন, যা মোট জনসংখ্যার ১১.৮০ শতাংশ। এর সাক্ষরতার হার ছিল ৯২.৬৯ শতাংশ, যেখানে পুরুষ সাক্ষরতার হার ৯৫.৮২ শতাংশ এবং নারী সাক্ষরতার হার ৮৯.৪২ শতাংশ। শহরে মোট পরিবার সংখ্যা ৭,৩২৭ টি।

তথ্যসূত্র
---------

1. ↑
2. ↑
3. ↑
4. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
5. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
6. ↑
**সামিরা সারায়া** (জন্ম ১৫ই ডিসেম্বর, ১৯৭৫) একজন ইসরায়েলি ফিলিস্তিনি চলচ্চিত্র, টেলিভিশন ও থিয়েটার অভিনেতা, চলচ্চিত্র নির্মাতা, কবি, র‍্যাপার এবং কথ্য শব্দ শিল্পী।

জীবনী
-----

### শুরু

সামিরা জন্ম নিমর ও সুবাহিয়া সারায়ার সন্তান হিসাবে হাইফায় হয়। তিনি তাদের ১৩ সন্তানের মধ্যে ১১তম সন্তান ছিলেন।

তিনি ১৯ বছর বয়সে হিব্রু বিশ্ববিদ্যালয়ে নার্সিং পড়ার জন্য জেরুসালেমে চলে যান। তিনি নিজের নার্সিং কর্মজীবন শুরু করেছিলেন তেল আবিবের ইচিলভ হাসপাতালে অনকোলজি - হেমাটোলজি বিভাগে। প্রশিক্ষণ পদ সহ হাসপাতালে বিভিন্ন পদে কাজ করার পর, তিনি শাইনবিন নার্সিং কলেজে শিক্ষকতা শুরু করেন এবং একটি ব্যক্তিগত ইমিউনোথেরাপি ক্লিনিক পরিচালনা করেন।

### চলচ্চিত্র ও টেলিভিশন

সামিরা ছোটবেলায় যখন নিজের পরিবারের জন্য অভিনয় প্রদর্শন করতেন, তখন থেকেই অভিনয়ের প্রতি আবেগ ও প্রতিভা দেখিয়েছিলেন। কিন্তু ১৯৯৭ সালে, তার কুড়ি বছর বয়সের গোড়ার দিকে, যখন তিনি লডের একটি কমিউনিটি সেন্টারে একটি অভিনয় কর্মশালায় অংশ নিয়েছিলেন, তখন তিনি প্রথম অভিনয়ের আসল স্বাদ পেয়েছিলেন। পরের বছর, তিনি তেল আবিবে চলে যান এবং ফ্রিঞ্জ (প্রধান নাট্য প্রতিষ্ঠানের বাইরে) অভিনয় পরিবেশনে জড়িত হন। এই সময় তিনি ড্র্যাগ সহ বিভিন্ন শৈলীতে অভিনয় শুরু করেন। এই প্রেক্ষাপটেই তিনি তার র‍্যাপের ক্ষমতা আবিষ্কার করেছিলেন এবং নিজের অভিনয়ে এই ধারাটিতে কাজ করেছিলেন। এই সময়ের মধ্যে, তিনি তখনও অভিনয়কে পেশা হিসাবে নেননি এবং নার্স হিসাবে জীবনযাপন করেছেন।

সামিরা ২০০৮ সালে তার প্রথম চলচ্চিত্র সংক্ষিপ্ত "গেভাল্ড"-এ উপস্থিত হন। কিন্তু তার আসল সাফল্য ২০১১ সালে এসেছিল, যখন তিনি টেলিভিশন সিরিজ "মিনিমাম ওয়েজ"-এর অন্যতম প্রধান ভূমিকা পেয়েছিলেন। তিনজন পরিশ্রমী ক্লান্ত মহিলাদের মধ্যে একজন অমলের চরিত্রে তিনি অভিনয় করেছিলেন। অনুষ্ঠানটি একটি সাফল্য ছিল, এবং ২০১২ সালে শ্রেষ্ঠ নাটক ও শ্রেষ্ঠ পরিচালনার জন্য ইসরায়েলি একাডেমি অব ফিল্ম অ্যান্ড টেলিভিশন পুরস্কার জিতেছিল, এই সাফল্য দ্বিতীয় মরসুমেও অব্যাহত ছিল, যেটি ২০১৪ সালে প্রচারিত হয়েছিল।

সামিরা অ্যাডলারের সাথে শীরা গেফেনের ২০১৪ সালের চলচ্চিত্র *সেলফ মেড* ন্যাডিন এ অভিনয় করেছিলেন। চলচ্চিত্রটি ইহুদিবাদী ইসরায়েলি মহিলা এবং দখলকৃত অঞ্চলের ফিলিস্তিনি মহিলারা, যারা ধীরে ধীরে স্থান পরিবর্তন করেছিল, তাদের প্রতিবিম্ব ছিল। সামিরা চলচ্চিত্রটির সাথে কান আন্তর্জাতিক চলচ্চিত্র উৎসব এবং ভারত মহিলা চলচ্চিত্র উৎসব সহ আন্তর্জাতিক চলচ্চিত্র উৎসবে ভ্রমণ করেন। ২০১৭ সালে, সারায়া শাবি গাবিজোনের চলচ্চিত্র লংগিং-এ মধ্যে রাউদা'র ভূমিকায় অভিনয় করেছিলেন।

তথ্যসূত্র
---------

1. ↑  שני שחם (এপ্রিল ৯, ২০১৩)। "לסבית פלסטינית גאה: "החיים הכפולים חנקו אותי""। *mako*। সংগ্রহের তারিখ মার্চ ২০, ২০১৯।
2. ↑  דורון חלוץ (এপ্রিল ১৬, ২০১৫)। "הפריצה של סמירה סרייה: מאחות לכוכבת קולנוע"। *Haaretz*। সংগ্রহের তারিখ মার্চ ১৯, ২০১৯।
3. ↑  "סמירה סרייה"। *זוהר יעקבסון*। সেপ্টেম্বর ১৩, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২০, ২০১৯।
4. ↑  גלית עדות (মে ১৯, ২০১৪)। "פלסטינית ולסבית: סמירה סרייה מסתובבת בקאן"। *Maariv*। আগস্ট ১৬, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৯, ২০১৯।
5. ↑  קובי סרדס (জুলাই ৬, ২০১৫)। "הבורג המשלים"। *TLV Times*। সংগ্রহের তারিখ মার্চ ১৯, ২০১৯।
**অয়লারের সূত্র** জটিল বিশ্লেষণের একটি গাণিতিক সূত্র যা ত্রিকোণমিতিক ফাংশন এবং জটিল সূচকীয় ফাংশনগুলির মধ্যে মৌলিক সম্পর্ক স্থাপন করে। এ সূত্রটির নামকরণ করা হয় বিখ্যাত গণিতবিদ লিওনার্দ অয়লারের নামানুসারে। এ সূত্রানুসারে যে কোন বাস্তব সংখ্যা {\displaystyle x} এর জন্য,

{\displaystyle {e}^{ix}=\cos {x}+i\sin {x}}
যেখানে {\displaystyle e} হল প্রাকৃতিক লগারিদমের ভিত্তি, {\displaystyle i} কাল্পনিক সংখ্যার একক , {\displaystyle cos,sin} হল ত্রিকোণমিতিক কোসাইন ও সাইন ফাংশন এবং {\displaystyle x} রেডিয়ানে প্রকাশিত। এই জটিল সূচকীয় ফাংশনটি কখনও কখনও {\displaystyle \cos(x)} ("cosine plus i sine") দ্বারাও চিহ্নিত করা হয়। {\displaystyle x} যদি জটিল সংখ্যা হয় তাহলেও সূত্রটি বৈধ এবং তাই কিছু লেখক অয়লারের সূত্র হিসাবে এই সাধারণ জটিল সংস্করণটি বোঝায়।

অয়লারে সূত্রে {\displaystyle x=\pi } বসিয়ে পাই , {\displaystyle e^{i\pi }+1=0}, যা অয়লারের অভেদ নামে পরিচিত।

অয়লারের সূত্র।

প্রমাণ
------

#### টেইলরের ধারার সাহায্যে

{\displaystyle {\begin{aligned}e^{ix}&{}=1+ix+{\frac {{(ix)}^{2}}{2!}}+{\frac {{(ix)}^{3}}{3!}}+{\frac {{(ix)}^{4}}{4!}}+{\frac {{(ix)}^{5}}{5!}}+{\frac {{(ix)}^{6}}{6!}}+{\frac {{(ix)}^{7}}{7!}}+{\frac {{(ix)}^{8}}{8!}}+\cdots \\[8pt]&{}=1+ix-{\frac {{x}^{2}}{2!}}-{\frac {{ix}^{3}}{3!}}+{\frac {{x}^{4}}{4!}}+{\frac {{ix}^{5}}{5!}}-{\frac {{x}^{6}}{6!}}-{\frac {{ix}^{7}}{7!}}+{\frac {{x}^{8}}{8!}}+\cdots \\[8pt]&{}=(1-{\frac {{x}^{2}}{2!}}+{\frac {{x}^{4}}{4!}}-{\frac {{x}^{6}}{6!}}+{\frac {{x}^{8}}{8!}}+\cdots )+i(x-{\frac {{x}^{3}}{3!}}+{\frac {{x}^{5}}{5!}}-{\frac {{x}^{7}}{7!}}+\cdots )\\[8pt]&{}=\cos {x}+i\sin {x}\\[8pt]\end{aligned}}}
#### ক্যালকুলাসের সাহায্যে

##### প্রমাণ ১ঃ

ধরা যাক, 

{\displaystyle f(x)=e^{-ix}(\cos {x}+i\sin {x})}
{\displaystyle f(x)} কে x এর সাপেক্ষে অন্তরীকরণ করে, {\displaystyle f'(x)=e^{-ix}(-\sin {x}+i\cos {x})-ie^{-ix}(\cos {x}+i\sin {x})=0}

যেহেতু ফাংশন {\displaystyle f} এর অন্তরীকরণ শূন্য সেহেতু এটি একটি ধ্রুব ফাংশন। অর্থাৎ, {\displaystyle f(x)=e^{-x}(\cos {x}+i\sin {x})=c} , যেখানে {\displaystyle c} একটি ধ্রুবক।

{\displaystyle x=0} বসিয়ে, {\displaystyle f(0)=1=c}

সুতরাং, {\displaystyle f(x)=e^{-x}(\cos {x}+i\sin {x})=1}

অর্থাৎ {\displaystyle e^{ix}=\cos {x}+i\sin {x}} (প্রমাণিত)

##### প্রমাণ ২ঃ

ধরা যাক,

{\displaystyle {\begin{aligned}z&{}=\cos {x}+i\sin {x}\\[8pt]\therefore dz&{}=(-\sin {x}+i\cos {x})dx\\[8pt]dz&{}=(i^{2}\sin {x}+i\cos {x})dx\\[8pt]dz&{}=i(\cos {x}+i\sin {x})dx\\[8pt]dz&{}=izdx\\[8pt]{\frac {dz}{z}}&{}=idx\\[8pt]\int {\frac {dz}{z}}&{}=i\int {dx}\\[8pt]\ln {z}&{}=ix+c\\\end{aligned}}}
যেখানে {\displaystyle c} সমাকলন ধ্রুবক। প্রথম লাইনের সমীকরণে x=0 বসালে {\displaystyle z=1} হয়। শেষ সমীকরণে x=0 এবং {\displaystyle z=1} বসিয়ে {\displaystyle c=0} পাওয়া যায়।

সুতরাং,

{\displaystyle \ln {z}=ix}
{\displaystyle e^{ix}=\cos {x}+i\sin {x}} (প্রমাণিত)
**অলবানি বন্দর** হিসাবে পরিচিত অলবানি–রেলসেলিয়ার বন্দরটি নিউইয়র্ক রাজ্যের আলবানি ও রেলসেলিয়ারে হডসন নদীর উভয় তীরের সুবিধা সহ মার্কিন যুক্তরাষ্ট্রে একটি প্রবেশের বন্দর। সরকারি তহবিলের সঙ্গে ১৮২৫ সালে অলবানি অববাহিকা ও ইরি খালের নির্মাণে জলযানের সংখ্যা বৃদ্ধির সঙ্গে ১৭তম শতকের পর থেকেই শহর দুটিতে বেসরকারি ও সরকারি বন্দর সুবিধা রয়েছে।

বন্দরের আধুনিক নামটি ১৯২৫ সাল পর্যন্ত ব্যাপকভাবে ব্যবহারে আসে নি; মহামন্দার সময় ফ্র্যাংকলিন ডি রুজভেল্টের গভর্নরশিপের অধীনে ১৯৩২ সালে বর্তমান বন্দরটি নির্মিত হয়েছিল। এতে বিশ্বের বৃহত্তম শস্য উত্তোলক অন্তর্ভুক্ত। বর্তমান সময়ে শস্য উত্তোলকটি মিসিসিপি নদীর পূর্ব দিকে মার্কিন যুক্তরাষ্ট্রের মধ্যে সবচেয়ে বড়। বন্দরটিতে নিউইয়র্কের সবচেয়ে লম্বা হারবার কপিকল রয়েছে।

বন্দরটির আলবানি বন্দর রেলপথের সাথে রেল সংযোগ রয়েছে, যা সিএসএক্সটি ও সিপি রেলের সঙ্গে সংযোগসমূহের জন্য অনুমতি দেয়। এটি বেশ কয়েকটি ইন্টারস্টেট ও নিউইয়র্ক রাজ্য খাল ব্যবস্থার নিকট অবস্থিত। বন্দরটি বেশ কয়েকটি পর্যটক আকর্ষণের বৈশিষ্ট্যগুলি রয়েছে, যেমন *ইউএসএস স্ল্যাটার*, এখনও পর্যন্ত মার্কিন যুক্তরাষ্ট্রে একমাত্র ডেস্ট্রয়ার এসকর্ট।

তথ্যসূত্র
---------

1. ↑  "UNLOCODE (US) - UNITED STATES"। *service.unece.org*। সংগ্রহের তারিখ ৮ ডিসেম্বর ২০২১।
2. 1 2  "Port of Albany, U.S.A."। *www.findaport.com*। Shipping Guides Ltd। সংগ্রহের তারিখ ৮ ডিসেম্বর ২০২১।
'জাম-দ্ব্যাংস-ছোস-ক্যি-গ্রাগ্স-পা
'**জাম-দ্ব্যাংস-ছোস-ক্যি-গ্রাগ্স-পা** (তিব্বতি: འཇམ་དབྱངས་ཆོས་གྲགས, ওয়াইলি: *'jam dbyangs chos kyi grags pa*) (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান।

জন্ম ও অবতার
------------

'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তার পিতার নাম গোং-মা-ব্ক্রা-শিস-দার-র্গ্যাস (ওয়াইলি: *gong ma bkra shis dar rgyas*) এবং মাতার নাম ল্চাম-দ্কার-মো (ওয়াইলি: *lcam dkar mo*)। দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তার জন্য এক নতুন বৌদ্ধবিহারের নির্মাণ করেন।

শিক্ষা
------

এগারো বছর বয়সে তাকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স (ওয়াইলি: *'brug pa kun legs*) এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল (ওয়াইলি: *dge slong rin chen rnam rgyal*) তাকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং (ওয়াইলি: *slob dpon dus zhabs pa shAkya dbang phyug*) এবং লো-ছেন-ব্সোদ-র্গ্যা-ম্ত্শো (ওয়াইলি: *lo chen bsod rgya mtsho*) নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ (ওয়াইলি: *ras chung snyan rgyud*) নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন।

তথ্যসূত্র
---------

1. 1 2  Gardner, Alexander (মার্চ ২০১০)। "The Third Drukchen, Jamyang Chodrak"। *The Treasury of Lives: Biographies of Himalayan Religious Masters*। সংগ্রহের তারিখ ৬ ডিসেম্বর ২০১৩।

আরো পড়ুন
---------

* Smith, Gene. 2001. "Pema Karpo and His History of Buddhism." In Among Tibetan Texts, pp. 81–86. Boston: Wisdom Publications, p. 82.

|  |  |  |
| --- | --- | --- |
| পূর্বসূরীকুন-দ্গা'-দ্পাল-'ব্যোর | '**জাম-দ্ব্যাংস-ছোস-ক্যি-গ্রাগ্স-পা তৃতীয় র্গ্যাল-দ্বাং-'ব্রুগ-পা** | উত্তরসূরীকুন-ম্খ্যেন-পে-মা-দ্কার-পো |
|

| * দে
* স
র্গ্যাল-দ্বাং-'ব্রুগ-পা |
| --- |
| 
* গ্ত্সাং-পা-র্গ্যা-রাস-য়ে-শেস-র্দো-র্জে
* কুন-দ্গা'-দ্পাল-'ব্যোর
* 'জাম-দ্ব্যাংস-ছোস-ক্যি-গ্রাগ্স-পা
* কুন-ম্খ্যেন-পে-মা-দ্কার-পো
* দ্পাগ-ব্সাম-দ্বাং-পো
* মি-ফাম-দ্বাং-পো
* 'ফ্রিন-লাস-শ্রিং-র্তা
* কুন-গ্জিগ্স-ছোস-ক্যি-স্নাং-বা
* মি-'গ্যুর-দ্বাং-র্গ্যাল
* মি-ফাম-ছোস-ক্যি-দ্বাং-পো
* ব্স্তান-'দ্জিন-ম্খ্যেন-রাব-দ্গে-লেগ্স-দ্বাং-পো
* 'জিগ্স-মেদ-পে-মা-দ্বাং-ছেন

 |
'জাম-দ্ব্যাংস-য়ে-শেস-রিন-ছেন
'**জাম-দ্ব্যাংস-য়ে-শেস-রিন-ছেন** (ওয়াইলি: *'jam dbyangs ye shes rin chen*) (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।

সংক্ষিপ্ত জীবনী
---------------

'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে (ওয়াইলি: *'jam dbyangs blo gros seng ge*) নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান (ওয়াইলি: *mkhyen brtse rtogs ldan*) নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তার তিন পুত্র ছিলেন নাম-ম্খা'-দ্পাল-ব্জাং (ওয়াইলি: *nam mkha' dpal bzang*), শেস-রাব-ব্জাং-পো (ওয়াইলি: *shes rab bzang po*), এবং র্দো-র্জে-র্গ্যাল-পো (ওয়াইলি: *rdo rje rgyal po*)।

তথ্যসূত্র
---------

1. ↑  Gardner, Alexander (মার্চ ২০১০)। "Jamyang Yeshe Rinchen"। *The Treasury of Lives: Biographies of Himalayan Religious Masters*। সংগ্রহের তারিখ ২০ এপ্রিল ২০১৪।

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, p. 672.

|  |  |  |
| --- | --- | --- |
| পূর্বসূরীশেস-রাব-সেং-গে | '**জাম-দ্ব্যাংস-য়ে-শেস-রিন-ছেন  রালুং বৌদ্ধবিহারের দশম প্রধান** | উত্তরসূরীনাম-ম্খা'-দ্পাল-ব্জাং |
|
অলবার্সের কূটাভাসের প্রতিরূপ।
**অলবার্সের হেঁয়ালি**, (**অন্ধকার রাতের আকাশের প্যারাডক্স** নামেও পরিচিত), এটি জ্যোতির্পদার্থবিদ্যা এবং ভৌত সৃষ্টিতত্ত্বের একটি যুক্তি যা বলে যে রাতের আকাশের অন্ধকার একটি অসীম এবং চিরন্তন স্থির মহাবিশ্বের অনুমানের সাথে দ্বন্দ্ব করে। অনুমানমূলক ক্ষেত্রে যে মহাবিশ্ব স্থির, বৃহৎ পরিসরে একজাতীয়, এবং অসীম সংখ্যক তারা দ্বারা জনবহুল, পৃথিবীর যেকোন দৃষ্টি রেখা অবশ্যই একটি তারার পৃষ্ঠে শেষ হতে হবে এবং তাই রাতের আকাশ সম্পূর্ণভাবে আলোকিত এবং খুব বেশি উজ্জ্বল হওয়া উচিত। এটি রাতের পর্যবেক্ষিত অন্ধকার এবং অ-অভিন্নতার বিরোধিতা করে। 

জার্মান জ্যোতির্বিজ্ঞানী হাইনরিখ অলবার্স ১৮২৬ সালে এই কূটাভাসটি আবিষ্কার করেন। খুব সাধারণ একটি প্রশ্ন নিয়ে এই কূটাভাসটি তৈরি হয়েছে। তা হলো: "রাতের আকাশ অন্ধকার কেন?" মহাবিশ্ব যদি সুষমভাবে তারাপূর্ণ হতো তাহলে যেদিকেই তাকাই না কেন আমাদের দৃষ্টি কোন না কোন তারার পৃষ্ঠে গিয়ে পৌঁছানোর কথা আর সেক্ষেত্রে রাতের আকাশ অন্ধকার হওয়ার কথা নয়। এই প্রশ্নের উত্তর দিতে যেয়েই কূটাভাসটির সৃষ্টি।

তথ্যসূত্র
---------

1. ↑  Overbye, Dennis (আগস্ট ৩, ২০১৫)। "The Flip Side of Optimism About Life on Other Planets"। *The New York Times*। সংগ্রহের তারিখ অক্টোবর ২৯, ২০১৫।

বহিঃসংযোগ
---------

* Relativity FAQ about Olbers' paradox
* Astronomy FAQ about Olbers' paradox
* Cosmology FAQ about Olbers' paradox
* On Olber's Paradox  [*যদ্দৃষ্টং*] at MathPages
* Why is the sky dark? physics.org page about Olbers' paradox
* Why is it dark at night? A 60-second animation from the Perimeter Institute exploring the question with Alice and Bob in Wonderland
**অ্যানা অ্যালয়স হেঙ্গা** হলেন তানজানিয়ার একজন কূটনীতিক, আইনজীবী ও নারী অধিকার কর্মী।

জীবনী
-----

অ্যানা অ্যালয়স হেঙ্গা দেশটিতে নারী ক্ষমতায়ন বিষয়ক ও নারী খৎনা বিরোধী বিভিন্ন উদ্যোগ নিয়ে কাজ করে চলেছেন। তিনি একজন মানবাধিকার কর্মী এবং লিগাল অ্যান্ড হিউম্যান রাইটস সেন্টারের এক্সিকিউটিভ ডিরেক্টর। ২০১৫ সালে তার সমর্থকেরা তাকে তানজানিয়ার সাধারণ নির্বাচলে প্রতিদ্বন্দ্বিতা করতে বলেছিলেন। কিন্তু, তিনি প্রতিদ্বন্দ্বিতা করেন নি। প্রতিদ্বন্দ্বিতা না করলেও দেশটির নারী সমাজকে রাজনীতিতে সক্রিয় করতে অবদান রেখে চলেছেন অ্যানা অ্যালয়স হেঙ্গা।

সম্মাননা
--------

মাইক পম্পেও এবং মেলানিয়া ট্রাম্পের সাথে আন্তর্জাতিক সাহসী নারী পুরস্কার বিজয়ীরা
২০১৯ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনিসহ তিন জন আফ্রিকান নারী আন্তর্জাতিক সাহসী নারী পুরস্কার ২০১৯ লাভ করেছিলেন। অন্যরা হলেন মৌমিনা হোসেইন দারার (জিবুতি) ও ম্যাগি গোবরান (মিশর)।

তথ্যসূত্র
---------

1. ↑  "Introducing the LHRC new Executive Director, Ms. Anna Aloys Henga"। *www.humanrights.or.tz*। ২০২০-০৪-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-২২।
2. 1 2  "2019 International Women of Courage Award"। *www.state.gov*। ২০১৯-০৩-২২ তারিখে মূল থেকে আর্কাইভ করা। সংগ্রহের তারিখ ২০১৯-০৩-২২।
3. ↑  "First lady Melania Trump honors 10 with 'Women of Courage' award"। *UPI* (ইংরেজি ভাষায়)। সংগ্রহের তারিখ ২০১৯-০৩-২২।
4. ↑  "U.S. honours three African women from Djibouti, Egypt and Tanzania for courage"। *Face2Face Africa* (ইংরেজি ভাষায়)। ২০১৯-০৩-১৩। সংগ্রহের তারিখ ২০১৯-০৩-২২।

উইকিমিডিয়া কমন্সে **অ্যানা অ্যালয়স হেঙ্গা** সংক্রান্ত মিডিয়া রয়েছে।
**বরেন গঙ্গোপাধ্যায়** (৩ জানুয়ারি ১৯৩০ — ১২ ডিসেম্বর, ২০০১) একজন বাঙালি সাহিত্যিক। তিনি একজন খ্যাতনামা ছোটগল্পকার ও ঔপন্যাসিক।

সাহিত্যকীর্তি
-------------

বরেন গঙ্গোপাধ্যায়ের জন্ম ঢাকার বিক্রমপুরের কয়কীর্তন গ্রামে। বিদ্যালয় শিক্ষার পরে তিনি কলকাতায় চলে আসেন। শিক্ষকতার কাজ নিয়ে সুন্দরবন চলে যান এবং সুন্দরবনের নিম্নবর্গের মানুষদের কথা তাঁর গল্প-উপন্যাসে উঠে এসেছে বারবার। তার *তোপ*, *বজরা*, *কানি বোষ্টুমির গঙ্গাযাত্রা*, *কাক*, *বেস্পতির এক বাবু ছিল*, *সহবাস* ইত্যাদি গল্পে সুন্দরবনের সমাজ ও সংস্কৃতি ফুটে ওঠে। তার দুটি উল্লেখযোগ্য উপন্যাস *বনবিবির উপাখ্যান* ও *বাগদা*। সংবাদ প্রতিদিনে তিনি নিয়মিত গ্রাম বাংলা সম্পর্কিত ফিচার লিখতেন। কিছুদিন যুগান্তর পত্রিকার গ্রন্থবার্তা আর তিন বছর *কলেজ স্ট্রিট* পত্রিকা সম্পাদনা করেন। গল্প বিচিত্রা নামের একটি গল্পের কাগজ সম্পাদনা করেন বরেন। তাঁর ছিল পাহাড় ভ্রমণের নেশা তাই কিছু ভ্রমণকাহিনীও লিখেছেন তিনি। ১৯৭৬ সালে শিক্ষকতার কাজ থেকে অবসর নিয়ে লেখালিখিতে ব্যস্ত থাকতেন তিনি। ২০০১ সালে পশ্চিমবঙ্গ বাংলা আকাদেমি তাকে সংবর্ধনা প্রদান করে।

তথ্যসূত্র
---------

1. ↑  "বরেন গঙ্গোপাধ্যায়ের গল্প | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২১-০১-১২।
2. ↑  *Akādemī patrikā*। Paścimabaṅga Bāmlā Ākādemi, Tathya o Saṃskr̥ti Bibhāga, Paścimabaṅga Sarakāra। ২০০২।
3. ↑  "গুণী লেখক ছিলেন বরেন গঙ্গোপাধ্যায়"। *NTV Online* (ইংরেজি ভাষায়)। ২০১৭-১০-২৯। সংগ্রহের তারিখ ২০২১-০১-১২।
4. ↑  Mitra, Amar (২০২০-০৭-১৮)। *Galpa Parar Galpa: গল্প পড়ার গল্প*। Boierhut Publications।
5. ↑  দ্বিতীয় খন্ডের সংযোজন (২০০৭)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৯।
**আলী আকবর রুপু** (১৯৬১ - ২২ ফেব্রুয়ারি ২০১৮) ছিলেন একজন বাংলাদেশি সুরকার ও সঙ্গীত পরিচালক। তিনি বাংলাদেশে জনপ্রিয় টেলিভিশন ম্যাগাজিন অনুষ্ঠান ইত্যাদির বিভিন্ন গানে নিয়মিত সুর ও কম্পোজ করে পরিচিতি পান।

কর্মজীবন
--------

রুপু ১৯৮০ সালে আবেদ রাজ্জাক নামে একজন গায়কের ‘একটি দুর্ঘটনা’ অ্যালবামে প্রথম কাজ করেন। ১৯৮২ সালে ‘উচ্চারণ’ নামক একটি ব্যান্ড দলে গিটার ও কি-বোর্ড বাজিয়েছেন। এরপর ‘উচ্চারণ’ ছেড়ে ‘উইন্ডস’ নামে নিজেই একটি ব্যান্ড দল গঠন করেন। ‘উইন্ডস’ থেকে প্রকাশিত হয় তিনটি অ্যালবাম। ১৯৮২-১৯৮৩ সালের দিকে তৎকালীন দর্শকপ্রিয় জুটি জাফর ইকবাল - অঞ্জনাকে নিয়ে একটি অ্যালবাম প্রকাশ করেন। প্রথমদিকে কয়েকটি গান রচনা করেন এবং গানে কণ্ঠ দেন। তবে ধীরে ধীরে তিনি সুর ও সঙ্গীত পরিচালনায় ঝুঁকে পড়েন।

১৯৮৪ সালে সর্বপ্রথম মালেক আফসারী পরিচালিত ‘রাস্তার ছেলে’ চলচ্চিত্রের গানে কণ্ঠ দেন। পরবর্তীতে সুরকার বা সঙ্গীত পরিচালক হিসেবে আরো কয়েকটি চলচ্চিত্রে কাজ করেন। তিনি সর্বশেষ সঙ্গীত পরিচালনা করেন আব্দুল্লাহ আল মামুন পরিচালিত ‘দুই বেয়াইর কীর্তি’ চলচ্চিত্রে। তিনি মূলত পরিচিতি পান ম্যাগাজিন অনুষ্ঠান ইত্যাদির মাধ্যমে। তিনি টানা ২৫ বছর ইত্যাদির গানের সুর ও কম্পোজ করেছেন। বাংলাদেশের উল্লেখযোগ্য শিল্পীদের অনেকেই তার সুর করা গানে কণ্ঠ দিয়েছেন।

তার সুর করা উল্লেখযোগ্য গানের মধ্যে রয়েছে, কুমার বিশ্বজিতের গাওয়া ‘একদিন কান্নার রোল পড়বে আমার বাড়িতে’, ‘যারে ঘর দিলা সংসার দিলা রে’, ‘দস্যু যেমন মুখোশ পরে প্রবেশ করে ঘরে’, ‘দরদিয়া’, ‘এ অনিশ্চয়তা’, ‘এ পশলা বৃষ্টি’, এন্ড্রু কিশোরের ‘পদ্মপাতার পানি নয়’, সাবিনা ইয়াসমিন, কনক চাঁপা ও সামিনা চৌধুরীর ‘সব চাওয়া কাছে পাওয়া’, নিয়াজ মোহাম্মদ চৌধুরীর ‘কবিতার মতো মেয়েটি, গল্পের মতো ছেলেটি’ সাবিনা ইয়াসমিনের ‘প্রতিটি শিশুর মুখে হাসি’সহ প্রভৃতি। এ গানগুলো ছাড়াও তিনি বাংলাদেশের তিনটি বেসরকারি টেলিভিশন চ্যানেল একুশে টিভির ‘নব শতকের সম্ভাবনার দিনে’, এনটিভির ‘বাংলাদেশর বিজয়ের আলো জ্বেলে’ এবং এটিএন বাংলার ‘দিনরাত এটিএন এশিয়া ইউরোপে’ উদ্বোধনী সঙ্গীত তৈরি করেছেন।

ব্যক্তিগত ও পারিবারিক জীবন
--------------------------

রুপু মুন্সীগঞ্জের বিক্রমপুরে জন্মগ্রহণ করেন। ব্যক্তিগত জীবনে নারগিস আকবরের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। রুপুর পিতার নাম মুনসুর আলী ও মাতার নাম জামিলা মুনসুর। মুনসুর আলী ছিলেন একজন সুরকার এবং জামিলা মুনসুর সেতারাবাদক। তার চাচার নাম ধীর আলী। সঙ্গীত পরিচালক আলাউদ্দিন আলী রুপুর মামা।

মৃত্যু
------

রুপু ২০১৮ সালের ২২ ফেব্রুয়ারি বৃহস্পতিবার দুপুর ১২টা ৪০ মিনিটে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। তাকে আজিমপুর গোরস্থানে সমাধিস্থ করা হয়।

তথ্যসূত্র
---------

1. 1 2 3  "আলী আকবর রুপু আর নেই"। *প্রথম আলো*। সংগ্রহের তারিখ ৬ নভেম্বর ২০১৯।
2. 1 2 3  "এক নজরে আলী আকবর রুপু"। *জাগোনিউজ*। সংগ্রহের তারিখ ৬ নভেম্বর ২০১৯।
3. 1 2 3  "চলে গেলেন আলী আকবর রুপু"। *যুগান্তর*। সংগ্রহের তারিখ ৬ নভেম্বর ২০১৯।
4. ↑  "ইত্যাদি'র সেই আলী আকবর রুপু"। *আরটিভি*। সংগ্রহের তারিখ ৬ নভেম্বর ২০১৯।
5. ↑  "আলী আকবর রুপুর জন্য দেশবাসীর কাছে দোয়া প্রার্থনা"। *কালের কণ্ঠ*। সংগ্রহের তারিখ ৬ নভেম্বর ২০১৯।
**অ্যানা বার্নস** (জন্ম: ১৯৬২) নর্দান আয়ারল্যান্ডের একজন ম্যান বুকার বিজেতা লেখিকা।

পরিচিতি
-------

অ্যানা বার্নস আয়ারল্যান্ডের বেলফাস্টে ১৯৬২ সালে জন্মগ্রহণ করেন। তিনি সেন্ট জিমা'স হাই স্কুলে যেতেন। ১৯৮৭ সালে তিনি লন্ডনে চলে আসেন। ২০১৪ সাল থেকে তিনি পূর্ব সাসেক্সে বসবাস করছেন।

কাজ
---

তাঁর রচিত প্রথম উপন্যাসের নাম *নো বোনস*, যা নর্দান আয়ারল্যান্ডের সংঘাতের মধ্যে বেড়ে ওঠা এক মেয়ের গল্প। *নো বোনস*-কে একটি গুরুত্বপূর্ণ সাহিত্যকর্ম হিসেবে বিবেচনা করা হয় এবং বেলফাস্টের লোকের ব্যবহৃত ভাষার জন্য একে জেমস জয়িসের *ডাবলিনারস*-এর সাথে তুলনা করা হয়। *নো বোনস* রয়্যাল সোসাইটি অব লিটারেচার কর্তৃক যুক্তরাজ্য ও আয়ারল্যান্ডের বর্ষসেরা উপন্যাস হিসেবে ২০০১ উইনিফ্রেড হল্টবাই মেমোরিয়াল প্রাইজ অর্জন করে।

২০১৮ সালে বার্নস তাঁর উপন্যাস *মিল্কম্যান*-এর জন্য নর্দান আয়ারল্যান্ডের প্রথম লেখিকা হিসেবে ম্যান বুকার পুরস্কার অর্জন করেন। গ্রেউল্ফ প্রেস ঘোষণা দিয়েছে যে, তারা ২০১৮ সালের ১১ ডিসেম্বর *মিল্কম্যান* যুক্তরাষ্ট্রে প্রকাশ করবে। *মিল্কম্যান* একটি পরীক্ষামূলক উপন্যাস যেখানে বক্তা হলেন নামহীন একজন ১৮ বছর বয়সী তরুণী, যে "মিডল সিস্টার" নামে পরিচিত।

তথ্যসূত্র
---------

1. ↑  "Amazon Author's Page"। *Amazon*। সংগ্রহের তারিখ ২৮ ফেব্রুয়ারি ২০১৭।
2. ↑  Information from the book cover of *No Bones*
3. ↑  Ruprecht Fadem, Maureen E. (২০১৫)। *The Literature of Northern Ireland: Spectral Borderlands*। Palgrave Macmillan US। পৃষ্ঠা 137-179। আইএসবিএন 978-1-349-50161-8। সংগ্রহের তারিখ ২৮ ফেব্রুয়ারি ২০১৭।
4. 1 2  "Anna Burns wins 50th Man Booker Prize with Milkman! | The Man Booker Prizes"। *themanbookerprize.com* (ইংরেজি ভাষায়)। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৮-১০-১৭।
5. ↑  "Anna Burns wins Man Booker prize for 'incredibly original' Milkman"। *theguardian.com* (ইংরেজি ভাষায়)। সংগ্রহের তারিখ ২০১৮-১০-১৭।